ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดชื่อ ประเภท ชนิดหรือลักษณะของอาหารสัตว์คุณภาพหรือมาตรฐานของอาหารสัตว์ตามชื่อ ประเภทชนิดหรืออายุของสัตว์คุณภาพหรือมาตรฐานของภาชนะบรรจุและการใช้ภาชนะบรรจุ (ฉบับที่ ๘) พ.ศ. ๒๕๓๘----------- โดยที่เป็นการสมควรปรับปรุงการควบคุมคุณภาพอาหารสัตว์ให้เหมาะสมยิ่งขึ้นและสมควรรวบรวมประกาศกระทรวงเกษตรและสหกรณ์เกี่ยวกับการกำหนดชื่อ ประเภท ชนิดหรือลักษณะของอาหารสัตว์คุณภาพหรือมาตรฐานของอาหารสัตว์ตามชื่อ ประเภท ชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุไว้ในฉบับเดียวกันอาจจะเป็นการง่ายแก่การปฏิบัติตามประกาศ อาศัยอำนาจตามความในมาตรา๕ และมาตรา ๖ (๑) (๒) และ (๗) แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ ข้อ๑ ให้ยกเลิก (๑) ประกาศกระทรวงเกษตรและสหกรณ์ เรื่องกำหนดชื่อ ประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ตามชื่อ ประเภท ชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุ(ฉบับที่ ๒) พ.ศ. ๒๕๒๗ ลงวันที่ ๓๑ พฤษภาคม ๒๕๒๗ (๒) ประกาศกระทรวงเกษตรและสหกรณ์ เรื่องกำหนดชื่อ ประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ตามชื่อ ประเภท ชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุ(ฉบับที่ ๓) พ.ศ. ๒๕๓๑ ลงวันที่ ๕ กันยายน ๒๕๓๑ (๓) ประกาศกระทรวงเกษตรและสหกรณ์ เรื่องกำหนดชื่อ ประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ตามชื่อ ประเภท ชนิดหรืออายุของสัตว์ คุณภาพหรือมาตรฐานของภาชนะบรรจุและการใช้ภาชนะบรรจุ (ฉบับที่ ๔) พ.ศ. ๒๕๓๑ ลงวันที่ ๗ ธันวาคม ๒๕๓๑ (๔)ประกาศกระทรวงเกษตรและสหกรณ์ เรื่องกำหนดชื่อ ประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ตามชื่อ ประเภท ชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุ(ฉบับที่ ๕) พ.ศ. ๒๕๓๔ ลงวันที่ ๑๔ พฤษภาคม ๒๕๓๔ และ (๕) ประกาศกระทรวงเกษตรและสหกรณ์ เรื่องกำหนดชื่อ ประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ตามชื่อ ประเภท ชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุ(ฉบับที่ ๗) พ.ศ. ๒๕๓๕ ลงวันที่ ๑๙ มีนาคม ๒๕๓๕ ข้อ๒กำหนดประเภทของวัตถุดังต่อไปนี้เป็นอาหารสัตว์ สำหรับไก่ เป็ด สุกร โค กระบือ (๑) ประเภทวัตถุดิบ (ก) กากถั่วเหลือง (ข) กากถั่วลิสง (ค) ปลาป่น ชั้นคุณภาพที่ ๑ (ง) ปลาป่น ชั้นคุณภาพที่ ๒ (จ) ปลาป่น ชั้นคุณภาพที่ ๓ (ฉ) รำข้าว :- รำละเอียด, รำหยาบ, รำสกัดน้ำมัน (ช) ข้าวโพดป่น (ซ) ข้าวโพดเมล็ด (ฌ) ปลาและกระดูกปลาป่น (๒) ประเภทวัตถุที่ผสมแล้ว (ก) หัวอาหารสัตว์ (ข) อาหารสัตว์ผสมสำเร็จรูป (ค) สารผสมล่วงหน้า (พรีมิกซ์) ข้อ๓กำหนดคุณภาพหรือมาตรฐานของอาหารสัตว์ประเภทวัตถุดิบตามอัตราส่วนของโปรตีน ไขมัน กาก ความชื้น เถ้า และเกลือคิดเป็นร้อยละของน้ำหนักวัตถุดิบ ดังต่อไปนี้ (ก) กากถั่วเลือง โปรตีน ไม่น้อยกว่าร้อยละ ๔๒ ไขมัน ไม่มากกว่าร้อยละ ๗ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๓ เถ้า ไม่มากกว่าร้อยละ ๘ (ข) กากถั่วลิสง โปรตีน ไม่น้อยกว่าร้อยละ ๔๒ ไขมัน ไม่มากกว่าร้อยละ ๑๐ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๒ เถ้า ไม่มากกว่าร้อยละ ๑๓ (ค) ปลาป่น ชั้นคุณภาพที่ ๑ โปรตีน ไม่น้อยกว่าร้อยละ ๖๐ กาก ไม่มากกว่าร้อยละ ๒ ความชื้น ไม่มากกว่าร้อยละ ๑๐ เถ้า ไม่มากกว่าร้อยละ ๒๖ เกลือ ไม่มากกว่าร้อยละ ๓ (ง) ปลาป่น ชั้นคุณภาพที่ ๒ โปรตีน ไม่น้อยกว่าร้อยละ ๕๕ กาก ไม่มากกว่าร้อยละ ๒ ความชื้น ไม่มากกว่าร้อยละ ๑๐ เถ้า ไม่มากกว่าร้อยละ ๒๘ เกลือ ไม่มากกว่าร้อยละ ๓ (จ) ปลาป่น ชั้นคุณภาพที่ ๓ โปรตีน ไม่น้อยกว่าร้อยละ ๕๐ กาก ไม่มากกว่าร้อยละ ๒ ความชื้น ไม่มากกว่าร้อยละ ๑๐ เถ้า ไม่มากกว่าร้อยละ ๓๐ เกลือ ไม่มากกว่าร้อยละ ๓ (ฉ) รำละเอียด โปรตีน ไม่น้อยกว่าร้อยละ ๑๒ ไขมัน ไม่น้อยกว่าร้อยละ ๑๕ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๑ เถ้า ไม่มากกว่าร้อยละ ๑๐ (ช)รำหยาบ โปรตีน ไม่น้อยกว่าร้อยละ ๕ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๒๘ ความชื้น ไม่มากกว่าร้อยละ ๑๑ เถ้า ไม่มากกว่าร้อยละ ๑๘ (ซ) รำสกัดน้ำมัน โปรตีน ไม่น้อยกว่าร้อยละ ๑๕ ไขมัน ไม่มากกว่าร้อยละ ๓ กาก ไม่มากกว่าร้อยละ ๑๕ ความชื้น ไม่มากกว่าร้อยละ ๑๓ เถ้า ไม่มากกว่าร้อยละ ๑๔ (ฌ) ข้าวโพดป่น โปรตีน ไม่น้อยกว่าร้อยละ ๘ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๓ ความชื้น ไม่มากกว่าร้อยละ ๑๓ เถ้า ไม่มากกว่าร้อยละ ๒ (ญ) ข้าวโพดเมล็ด โปรตีน ไม่น้อยกว่าร้อยละ ๘ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๓ ความชื้น ไม่มากกว่าร้อยละ ๑๔.๕ เถ้า ไม่มากกว่าร้อยละ ๒ (ฎ) ปลาและกระดูกปลาป่น โปรตีน ไม่น้อยกว่าร้อยละ ๔๐ ไขมัน ไม่มากกว่าร้อยละ ๑๘ กาก ไม่มากกว่าร้อยละ ๒ ความชื้น ไม่มากกว่าร้อยละ ๑๐ เถ้า ไม่มากกว่าร้อยละ ๓๓ เกลือ ไม่มากกว่าร้อยละ ๓ ข้อ๔กำหนดคุณภาพหรือมาตรฐานของอาหารสัตว์ประเภทวัตถุที่ผสมแล้วชนิดหัวอาหารสัตว์ และอาหารสัตว์ผสมสำเร็จรูป ให้มีอัตราส่วนของโปรตีนไขมัน กากและความชื้น คิดเป็นร้อยละของน้ำหนักอาหารสัตว์ตามที่ปรากฏในใบสำคัญการขึ้นทะเบียนอาหารสัตว์ที่ผู้รับใบอนุญาตได้ขอขึ้นทะเบียนต่อพนักงาน เจ้าหน้าที่ตามความในมาตรา ๓๗ แห่งกฎหมายว่าด้วยการควบคุมคุณภาพอาหารสัตว์ ตามชื่อ ประเภท ชนิดหรืออายุของสัตว์ ข้อ๕กำหนดคุณภาพหรือมาตรฐานของอาหารสัตว์ประเภทวัตถุที่ผสมแล้วชนิดสารผสมล่วงหน้า (พรีมิกซ์)โดยต้องมีส่วนผสมที่ประกอบด้วยวัตถุที่เติมในอาหารสัตว์ผสมกับสื่อ (Carriers)ตามที่ปรากฏในใบสำคัญการขึ้นทะเบียนอาหารสัตว์ที่ผู้รับใบอนุญาตได้ขอขึ้นทะเบียนต่อพนักงานเจ้าหน้าที่ ตามความในมาตรา ๓๗แห่งกฎหมายว่าด้วยการควบคุมคุณภาพอาหารสัตว์ "สื่อ(Carriers)" ตามวรรคก่อนหมายความว่าวัตถุที่ใช้ในการเจือจางหรือใช้เป็นส่วนผสมของวัตถุที่เติมในอาหารสัตว์และให้หมายความรวมถึงส่วนของพืช แร่ธาตุ กากน้ำตาล ผลิตผลที่เหลือจากการหมัก น้ำน้ำมันที่ใช้ในการผลิตอาหารสัตว์ วัสดุที่เหลือจากการเกษตรที่ปลอดภัย เคลย์ (Clay)ซิลิคอนไดออกไซด์ (Silicon dioxide ) เคโอลิน(Kaolin) และแป้งจากพืชที่ใช้ในการผลิตอาหารสัตว์ด้วย ข้อ๖คุณภาพหรือมาตรฐานของภาชนะบรรจุอาหารสัตว์ ต้องมีลักษณะดังต่อไปนี้ (๑) ใหม่ แห้ง สะอาดและกันความชื้นได้ (๒)ไม่มีสารที่จะปนเปื้อนกับอาหารสัตว์ในปริมาณที่อาจจะเป็นอันตรายต่อสัตว์ (๓)ไม่มีเชื้อจุลินทรีย์ที่อาจทำให้เกิดอันตรายต่อสัตว์ (๔) ผิวภายในภาชนะบรรจุที่ทำด้วยโลหะต้องไม่มีสนิม ถ้าถูกเคลือบด้วยสารอื่น สารดังกล่าวต้องไม่เป็นอันตรายต่อสัตว์ (๕)รถบรรทุกตู้เฉพาะกิจอาหารสัตว์ที่ใช้ในการขนส่ง ต้องทำให้ส่วนที่บรรจุแห้งและสะอาดไม่มีการตกค้างของสิ่งหนึ่งสิ่งใดภายในส่วนที่บรรจุ ข้อ๗ ภาชนะบรรจุอาหารสัตว์ต้องไม่มีลักษณะต้องห้าม ดังต่อไปนี้ (๑) เป็นภาชนะบรรจุที่เคยใช้บรรจุวัตถุมีพิษปุ๋ย หรือวัตถุอื่นใดที่อาจเป็นอันตรายต่อสัตว์ (๒)เป็นภาชนะบรรจุที่ทำให้เกิดความชื้นในอาหารสัตว์มากกว่าปริมาณความชื้นที่ได้จดทะเบียนไว้ก่อนวัน เดือน ปีที่อาหารสัตว์ล่วงอายุ ตามที่ระบุไว้ในฉลาก ประกาศฉบับนี้ให้ใช้บังคับเมื่อพ้นกำหนดหกสิบวันนับแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๓ พฤษภาคม พ.ศ. ๒๕๓๘ ประจวบ ไชยสาส์น รัฐมนตรีว่าการกระทรวงเกษตรและสหกรณ์[รก.๒๕๓๘/พ๑๕ง/๓/๑๘ พฤษภาคม ๒๕๓๘] พรพิมล/แก้ไข ๑๑ก.ค ๒๕๔๔